Viiratsi 29. aprill 2025 nr 14-12/25/29-1

**Minihanke „Tarvastu kalmistu veetrasside rajamine“ hanketeade**

Viljandi Vallavalitsus (edaspidi nimetatud Tellija) kutsub ettevõtteid esitama pakkumust Tarvastu kalmistu veevõtukohtade rajamiseks.

1. **Hankeobjekt ja Tellija eesmärk**
	1. Hankeobjektiks ja Tellija eesmärgiks on aadressil Tinnikuru küla, Viljandi vald, Viljandi maakond, asuva Tarvastu kalmistu suviste veevõtukohtade rajamine lähtuvalt põhiprojektis (töö nr 01-04-24-VK) sätestatud nõuetest ja tööde mahtudest.
	2. Muudatusena on lubatud torustik paigaldada ka lahtise kaevena (projektis kinnisel meetodil suundpuurimisega).
	3. Lahtise kaevega meetodi puhul ei tohi lõhkuda suuri puu juuri.
2. **Nõuded Pakkujale**
	1. Pakkuja peab olema registreeritud Äriregistris (<https://ariregister.rik.ee>).
	2. Pakkujal ei tohi olla riiklikku maksu- või keskkonnatasu maksuvõlg maksukorralduse seaduse tähenduses või sotsiaalkindlustusmaksete võlg tema asukohariigi õigusaktide kohaselt.
	3. Pakkuja ei tohi olla pankrotis või likvideerimisel, Pakkuja suhtes ei tohi olla algatatud pankrotis või likvideerimismenetlust, tema äritegevus ei tohi olla peatatud ja ta ei tohi olla muus sellesarnases olukorras asukohamaa õigusaktide kohaselt.
	4. Töövõtja peab omama veetrasside paigaldustööde nõuetekohase teostuse eest vastutavat isikut, kes on diplomeeritud veevarustuse- ja kanalisatsiooniinsener, tase 7 (spetsialiseerumine välisveevarustus ja kanalisatsioon).
3. **Nõuded pakkumusele**
	1. Pakkumus tuleb esitada **Vorm 1 – „Pakkumuse maksumused ja kinnitused“** toodud sisu kohaselt, millel on lisatud Hankija poolt Pakkujalt küsitud andmed.
	2. Pakkumuses eraldi välja tuua mõlema etapi maksumused ja pakkumuse kogumaksumus.
4. **Pakkumuse esitamine ja tähtajad**
	1. Pakkumus tuleb esitada digitaalselt allkirjastatuna e-posti aadressile: hanked@viljandivald.ee;
	2. Pakkumuse esitamise tähtaeg on **7. mai 2025 kell 10.00;**
	3. Pakkumuse esitamisega kinnitab pakkuja kõigi käesoleva hanke alusdokumentides esitatud tingimuste ülevõtmist. Tingimusliku pakkumuse esitamine ei ole lubatud;
	4. Pakkumus peab olema jõus vähemalt üks (1) kuu.
5. **Info ja teabevahetus**
	1. Täiendavat informatsiooni ja selgitusi saab kirjalikult esitades küsimuse e-posti aadressile: mati.valli@viljandivald.ee.
6. **Hankemenetluse kord**
	1. Hankija kontrollib ja hindab pakkumuse ja pakkuja vastavust käesoleva hanketeate punktides 2 ja 3 toodud tingimustele.
	2. Pakkumuste hindamiskriteerium: vähim on parim.
	3. Hankijal on õigus küsida Pakkujatelt täiendavat selgitust või tõendeid käesolevas hanketeates toodud asjaolude kohta.
	4. Hankijal on õigus tagasi lükata kõik pakkumused, kui pakkumuste arv on kaks või väiksem või kui pakkumused ületavad eeldatavat maksumust.
	5. Hankija võib kontrollida pakkumuste vastavust hanke alusdokumentides esitatud tingimustele ning hinnata vastavaks tunnistatud pakkumusi enne pakkujate suhtes kõrvaldamise aluste puudumise ja kvalifikatsiooni puudumist.
	6. Hankija edastab pakkumiste avamise info Pakkujatele hiljemalt kolme tööpäeva jooksul;
	7. Eduka pakkujaga sõlmitakse töövõtuleping (Lisa 2);
	8. Ehitustööde tähtaeg **20. juuni 2025**, kasutusloa taotlus tuleb esitada hiljemalt **07. juuli 2025.**
7. **Lisad**

Käesoleva hanketeate juurde on lisatud järgnevad lisad:

Lisa 1 –[Tarvastu kalmistu rekonstrueerimine, veevarustus, põhiprojekt töö nr 01-04-24-VK](https://viljandivaldee-my.sharepoint.com/%3Af%3A/g/personal/terje_truu_viljandivald_ee/Em7IZBCZQOxBlXP8PafK8kcBc-WrOfolDi1lqlib0Bx7Jg?e=fYtNEg);

Lisa 2 – Töövõtulepingu projekt;

Lisa 3 - Geoalus

Vorm 1 – Pakkumuse maksumus ja kinnitused.